# 8.LABORATORIJSKA VAJA PRI BIOLOGIJI

# *Kraljestvo živali – spužve in nečlenarji*

# POROČILO

## Cilji vaje

Cilj je bil, da še pobliže spoznamo živali, ki jih obravnavnavamo v šoli. Tako si bomo bolje predstavljali in lažje razumeli sistem, in živali, za katere smo do sedaj vedeli le z opisovanjem in gledanjem slik v učbeniku.

Morali smo tudi poiskati in opisati telesne dele, ki so bili vidni v živo, in jih primerjati s slikami iz učbenika.

## Aparatura

* mikroskop

## Material

Naveden na navodilih.

## Metode dela

Vsako žival smo vzeli k sebi na mizo in si jo pobliže pogledali. Nato smo jo skicirali na bel papir. Vrtinčarje smo opazovali z mikroskopom, zato smo tam napisali še povečavo, vse ostalo je bilo pri mikroskopu že pripravljeno.

## Rezultati dela

1. človeška glista (Ascaris lumbricoides)

|  |  |
| --- | --- |
| kraljestvo: | živali |
| deblo: | nečlenarji |
| poddeblo: | valjasti črvi (Aschelminthes) |
| razred: | gliste (nematoda) |
| rod: | ascaris |
| vrsta: | lumbricoides |

Na preparatu je bilo opazno, da nima nobenih migetalk ali bičkov. Ni se videlo nobenega posebnega telesnega dela, celo telo je bilo nečlenjeno. Morda se je lahko opazilo tudi dve izločevalni cevki, a jaz ju nisem videla.

1. vrtinčar

|  |  |
| --- | --- |
| kraljestvo: | živali |
| deblo: | nečlenarji |
| poddeblo: | ploski črvi (Plathelminthes) |
| razred: | vrtinčarji (Turbellaria) |

Pri vrtinčarju sem opazila, da se je premikal, ko je prišel pod luč. Poskušal je pobegniti. Od struktur na telesu sem opazila oči, ki so bile svetlejše kot ostalo telo. Cel vrtinčar je bil sivkaste barve. Videla se je tudi t.i. glava. Zaradi premikanja se je opazilo, da ima dobro razvito mišičevje. Ust nisem opazila. Ostalih struktur, ki bi se jih lahko videlo od zunaj, pa pri vrtinčarjih ni.

1. pegasta trakulja

|  |  |
| --- | --- |
| kraljestvo: | živali |
| deblo: | nečlenarji |
| poddeblo: | ploski črvi (Plathelminthes) |
| razred: | trakulje (Cestoda) |
| rod: | solium |

Na preparatu se je opazila glavica. V učbeniku je ta omanjena kot skokleks oz. pripona. Namnejena je, da se trakulja s kaveljčli na njej oprime površine. The kaveljčkov oz. priseskov nisem opazila. Jasno viden je biu tudi zelo ozek in kratek vrat. Na tem vratu pri procesu brstenja nastajajo številni odrivki, v katerih lahko pride do samooploditve. Videlo se je, da je ogromno odrivkov, saj je bila trakulja zelo dolga.

1. metljaj

|  |  |
| --- | --- |
| kraljestvo: | živali |
| deblo: | nečlenarji |
| poddeblo: | ploski črvi (Plathelminthes) |
| razred: | sesači (Trematoda) |

Metljaj je bil majhen in imel je plosko telo. Na vrhu je bila drugače obarvana površina. Telesnih delov se ni videlo, le na sprednjem delu nek manjši izrastek. To je ustni prisesek, s katerim se oprime podlage

1. pomarančna spužva

|  |  |
| --- | --- |
| kraljestvo: | živali |
| deblo: | spužve (Porifera) |

Pri spužvi se je videlo dotekalke, kar pomeni, da je bila to cela kolonija spužv. Celic ovratničark, na katere se lovijo delci hrane, nisem opazila. Očitne so bile iglice, iz katerih je ogrodje, saj je spužva samostojno stala in bila trdna. Bila je bolj neopazne barve, saj se ob sušenju barva izgubi.

1. živa nit

|  |  |
| --- | --- |
| kraljestvo: | živali |
| deblo: | nečlenarji |
| poddeblo: | valjasti črvi (Aschelminthes) |
| razred: | žive niti (Nematomorpha) |
| rod: | Gordius |

Živa nit je bila dobesedno kot neka nit. Nisem opazila nobenih posebnih organov ali česa podobnega, le dolgo nitasto telo. Nisem našla niti začetka, ne konca. Bila je zelo dolga in zavozljana.

1. morska vetrnica

|  |  |
| --- | --- |
| kraljestvo: | živali |
| deblo: | nečlenarji |
| poddeblo: | ožigalkarji |
| razred: | koralnjaki (Anthozoa) |

Opazil se je polip, s katerim je morska vetrnica pritrjena na dno. Očiten je bil tudi venec lovk. Pri enem preparatu so bile lovke iztegnjene, pri drugem pa so bile vgreznjene noter. Videlo se je vrečasto telo in dalo se je sklepati, da ima prebavno votlino. Ožigalnic, ki se skrivajo med lovkami, nisem opazila.

## Zaključek

Na preparatih se je videlo večio telesnih delov, ki so omenjeni v učbeniku. Sicer niso bili tako očitni, a vseeno. Pri vrtinčarju nisem opazila ustno-zadnjične odprtine, pri metljaju pa ne priseskov. Pri trakulji sta bila jasno vidna glavica in pa vrat. Tudi delčke ostalega telesa se je dalo opaziti. Ker človeška glista sploh nima posebnih organov, se jih tudi ni videlo. Za razliko od drugega razreda ploščatih črvov tudi nima priseskov, ampak se skrije v gube črevesja.

## Kritika

Zdelo se mi je koristno, da še v živo spoznamo živali, o katerih govorimo na urah. Me je le rahlo presenetilo, da smo jih gledali tako od blizu. Sama nisem ravno ljubiteljica majhnih, neznanih živali, zato me je vse skupaj malo šokiralo.

## Diskusija

Vaja je dosegla svoj namen, saj sem zapisala organe in jih primerjala s tistimi iz učbenika. Po pričakovanjih se je videlo večje dele, manjših pa ne. Prav tako niso bili tako očitni in tipizirani, kot so v učbeniku.

## Viri

* zapiski
* Biologija 4 in 5, Življenjska raznolikost, A. Podobnik, D. Devetak.
* internet